Aeroporturile din Europa devin „pet-friendly”. Când ar putea apărea și în România spații speciale pentru animale. „Nu am avut cereri”
Aeroporturile din România ar putea avea, în viitor, zone „pet-friendly”, adaptate la nevoile animalelor. Deja mai multe aerogări din Europa au amenajat toalete pentru câini și pisici, spații verzi și multe alte facilități, spre bucuria stăpânilor. Odată cu modernizarea Aeroportului Otopeni, s-ar putea construi și la noi camere pentru patrupede, cu toate că, spun reprezentanții Companiei Naționale Aeroporturi București, nu au existat până acum solicitări în acest sens din partea pasagerilor.